ПРОТОКОЛ

гр. ЛЕВСКИ, _10.08.  2016 г.

В ИМЕТО НА НАРОДА


Районен съд - Левски в съдебно заседание на _десети август  две хиляди и шестнадесета година в състав:

     ПРЕДСЕДАТЕЛ: СТОЙКА МАНОЛОВА                           СЪДЕБНИ ЗАСЕДАТЕЛИ:

при секретаря _В.Д._ и в присъствието на прокурора Чавдар Мънев, като   разгледа докладваното от съдия Манолова н.о.х.д. №_294_, по описа на РС гр.Левски по описа на съда за 2016г., за да се произнесе, взе предвид следното:

ЗА РП-ЛЕВСКИ – явява се прокурор Чавдар Мънев. 

ОСЪДЕНИЯТ Д.Е.Т. – явява се лично и с адв. Ж.Н. ***, с пълномощно, приложено към ч.н.д. №260/2016г.

ПО ДАВАНЕ ХОД НА ДЕЛОТО:


Съдът докладва: одобрено е споразумение по н.о.х.д. №294/2016г., деянието по което е извършено при условията на чл.68 от НК.

ПРОКУРОРЪТ – Да се даде ход на делото.

АДВ.Н. – Да се даде ход на делото. 

ОСЪДЕНИЯТ – Да се даде ход на делото.

Съдът намира, че няма процесуални пречки за даване ход на делото в дн.с.з., поради което

ОПРЕДЕЛИ:





ДАВА ХОД НА ДЕЛОТО

СНЕ САМОЛИЧНОСТТА НА ОСЪДЕНИЯ:

Д.Е.Т. - роден на *** г. в ***, с постоянен и настоящ адрес ***, с мярка за неотклонение „задържене под стража”, понастоящем в Следствен арест – Плевен, българин, български гражданин, със завършен пети клас, неженен, безработен, осъждан, ЕГН **********.

На страните се разясняват правата по чл. 274 и 275 от НПК

ПРОКУРОРЪТ – Не правя отводи на състава на съда,  нови искания нямам.

АДВ.Н. – Не правим отводи, нови искания нямам.

ОСЪДЕНИЯТ – Не правя отводи, нямам искания. 


Съдът

ОПРЕДЕЛИ:




ОТКРИВА СЪДЕБНОТО СЛЕДСТВИЕ

ПРОКУРОРЪТ – Нови доказателства няма да сочим.

АДВ.Н. – Няма да сочим нови доказателства. Да бъде приведено в изпълнение наказанието.

ОСЪДЕНИЯТ – Няма да сочим нови доказателства.

ПО ПРИКЛЮЧВАНЕ НА СЪДЕБНОТО СЛЕДСТВИЕ:

ПРОКУРОРЪТ – Да се приключи делото.

АДВ.Н. – Да приключи.

ОСЪДЕНИЯТ – Да приключи.

Съдът

ОПРЕДЕЛИ:

ПРИКЛЮЧВА СЪДЕБНОТО СЛЕДСТВИЕ

ДАВА ХОД ЗА ПРЕНИЯ МЕЖДУ СТРАНИТЕ

ПРОКУРОРЪТ – Г-жо съдия, считам, че по отношение на Д.Е.Т. на основание чл.68, ал.1 от НК следва да се приведе в изпълнение наказанието по предходната присъда с която е наложено наказание лишаване от свобода за срок от десет месеца и на основание чл.66 от НК е отложено изпълнението на наказанието с изпитателен срок от три години.

АДВ.Н. – Исканията са законосъобразни, не мога да се противопоставя. Налице са безспорни данни, че в условното осъждане е извършено престъпление по НК и следва да бъде изтърпяно отложеното наказание. 

Моля за решение в този смисъл.

ПРАВО НА ЗАЩИТА НА ОСЪДЕНИЯ – Каквото каза адвокатът.

ПОСЛЕДНА ДУМА НА ОСЪДЕНИЯ – Съжалявам.


Съдът счете делото за изяснено и обяви,че ще се произнесе с определение след съвещание.


Съдът се оттегли на тайно съвещание.


След съвещание, съдът намира за установено следното:


Производството е по реда на чл.306, ал.1, т.3, във вр. с чл. 383, ал.2 от НПК.

С протоколно определение от 10.08.2016г. по н.о.х.д. №294/2016 г. по описа на РС – Левски, е одобрено споразумение за решаване на делото, постигнато между РП – Левски, подсъдимия Д.Е.Т. и защитника му адв. Ж.Н. ***.

Със същото на подсъдимия Д.Е.Т., за престъпление по чл.316, във вр. с чл. 308, ал.2,във вр. с ал.1 от НК при условията на чл.54, ал.1 от НК е наложено наказание лишаване от свобода за срок от пет месеца, което да изтърпи при първоначален строг режим, в затвор от закрит тип.

Със същото споразумение на подсъдимия Д.Е.Т., за престъпление по чл. 343в, ал.2, при условията на чл.55, ал.1, т.1 от НК е наложено наказание лишаване от свобода за срок от пет месеца, което да изтърпи при първоначален строг режим, в затвор от закрит тип.

На основание чл.23, ал.1 от НК по отношение на Т. е определено едно общо наказание, най – тежкото от тях, а именно лишаване от свобода за срок от пет месеца, което да изтърпи при първоначален строг режим, в затвор от закрит тип.

Споразумението е влязло в сила на 10.08.2016 г.
Видно от справката за съдимост, по отношение на Д.Е.Т. е налице предходно осъждане с присъда №29/05.11.2015г. на РС – Левски, в сила от 20.11.2015г., постановена по н.о.х.д. №358/2015г. по описа на РС – Левски, за деяние извършено на 30.10.2015г. Със същата присъда на Т. е наложено наказание лишаване от свобода за срок от десет месеца, чието изтърпяване на основание чл. 66, ал.1 от НК е отложено с изпитателен срок от три години. 

Деянията по настоящото споразумение са извършени на 17.03.2016г., т.е преди изтичане на определения от съда изпитателен срок по предходното осъждане.

Предвид изложеното, съдът счита, че са налице предпоставките, визирани в разпоредбата на чл.68, ал.1 от НК, поради което следва да се приведе в изпълнение отложеното наказание лишаване от свобода за срок от десет месеца по предходното условно осъждане на Т. с цитираната присъда, което последният следва да изтърпи ефективно при първоначален строг режим в затвор от закрит тип.

На основание гореизложеното, съдът

ОПРЕДЕЛИ:

ПРИВЕЖДА в изпълнение на основание чл.68, ал.1 от НК наложеното по отношение на Д.Е.Т. ЕГН ********** наказание лишаване от свобода за срок от десет месеца, наложено с присъда №29/05.11.2015г., постановена по н.о.х.д. №358/2015г. по описа на РС – Левски, влязла в сила на 20.11.2015г., чието изтърпяване е отложено с изпитателен срок от три години.

ОПРЕДЕЛЯ първоначален СТРОГ режим на изтърпяване на наказанието в затвор от закрит тип.


ОПРЕДЕЛЕНИЕТО подлежи на жалба и протест пред ПОС в 15 – дневен срок от днес.


Протоколът написан в с.з., което приключи в 12.40 часа.

СЕКРЕТАР:


ПРЕДСЕДАТЕЛ:

